Norofert listează astăzi o noua emisiune de obligațiuni în valoare de 7 milioane de lei, pe Sistemul Multilateral de Tranzacționare al bursei
Norofert, principalul producător de inputuri organice pentru agricultură și furnizor de biotehnologie pentru agricultura din România și companie listată pe piața AeRO  a Bursei de Valori București (BVB) din martie 2020 (simbol bursier: NRF) listează astăzi o nouă emisiune de obligațiuni în valoare de 7 milioane de lei, pe Sistemul Multilateral de Tranzacționare al bursei. Este a doua emisiune de obligațiuni pe care compania o listează la bursă, prima emisiune listată, în valoare de 11,5 milioane de lei, cu o rată anuală fixă a cuponului de 8,5%, plătibilă semestrial, ajungând la maturitate în luna ianuarie a acestui an.